
Õpilaste toitlustamise korraldamine distantsõppe ajal
1. Asjaolud ja menetluse käik
Narva Linnavalitsuse 11.11.2020. a korraldusega nr 798-k „Linna asutuste töökorraldusest“ viidi Terviseameti ettepanekul Narva linna üldhariduskoolid alates 12.11.2020. a üle distantsõppele. Kasutusele võetud meetme eesmärk on peatada COVID-19 haiguse levik Narva linnas. Korralduse hilisemate muudatustega korraldati kontaktõpet algklasside ning hariduslike erivajadustega õpilastele. Enamik õpilasi osalevad õppetöös jätkuvalt distantsõppe vormis.
Eesmärgiga tagada kooliõpilastele toitlustamine antakse koolidirektoritele ülesanne korraldada distantsõppe ajal kuivtoidupakkide jagamist selleks soovi avaldanud õpilastele.
2 . Õiguslikud alused
Kohaliku omavalitsuse korralduse seaduse § 30 lõike 3 alusel lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. Otsus
3.1 Narva munitsipaalkoolide direktoritel korraldada kuivtoidupakkide jagamist distantsõppel olevatele ja selleks soovi avaldanud munitsipaalkoolide õpilastele, selleks:
· koolidirektoritel koostöös koolitoitlustusteenuse osutajatega koostada õpilastele jagatavate kuivtoidupakkide sisu ning toidupakkide õpilastele jagamise graafiku;
· koolidirektoritel korraldada kuivtoidupakkide jagamine õpilastele või nende seaduslikele esindajatele;

· korraldusega ettenähtud tegevuste teostamisel lähtuda Terviseameti soovitustest ning Vabariigi Valitsuse koroonaviiruse SARS-CoV-2 leviku tõkestamiseks kehtestatud meetmetest.
3.2 Narva munitsipaalkoolide direktoritel korraldada kuivtoidupakkide jagamist eneseisolatsioonis olevatele/olnud ja selleks soovi avaldanud munitsipaalkoolide õpilastele, juhindudes korralduse punktis 3.1 toodud juhistest ning arvestades kooli, õpiaste ja nende seaduslike esindajate võimalusi.

4. Rakendussätted
4.1 Korraldus jõustub seadusega sätestatud korras.

4.2 Korraldust rakendatakse alates 12.11.2020. a.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

